കനത്ത മഴ: മലയോരത്ത് വ്യാപക നാശം ബാലുശേരി ശക്തമായ മഴയില് മലയോരത്ത് മണ്ണിടിച്ചില്. വയലട തോരാട് മലയിലാണ് ചൊവ്വാഴ്ച ശക്തമായ മണ്ണിടിച്ചിലുണ്ടായത്. ബാലുശേരി തലയാട് റോഡിന്റെ വശം ഇടിഞ്ഞ് തൊട്ടടുത്ത വീടിന് പിന്നിലേക്ക് പതിച്ചു. പകല് മൂന്നോടെയാണ് സംഭവം. തോരാട് മലയില് ജലാലുദ്ദീന്റെ വീട് പകുതിയോളം മണ്ണിനടിയിലായി. കോഴിക്കോട്ട് സ്ഥിരതാമസക്കാരായ ജലാലുദ്ദീനും ഭാര്യ ജമീലയും വീട് ശുചീകരിക്കാനെത്തിയിരുന്നു. പണിക്കാരായ കിഴക്കെ കുറുമ്ബൊയില് ബാബു, ചിത്രലേഖ എന്നിവരും വീട്ടിലുണ്ടായിരുന്നു. ഇവര് അത്ഭുതകരമായി രക്ഷപ്പെട്ടു. ബാബുവിന് നിസ്സാര പരിക്കുണ്ട്. ബാബുവാണ് മറ്റുള്ളവരെ വീടിന്റെ അടുക്കള ഭാഗത്ത് സുരക്ഷിതമായെത്തിച്ചത്. വീടിന്റെ ജനല്ച്ചില്ലുകള് പൊട്ടിയിട്ടുണ്ട്. വാഹനവും കുടുങ്ങി. കല്ല് ഒഴുകി വന്ന് കാറിന് കേടു പറ്റിയിട്ടുണ്ട്. നാട്ടുകാര് ജെസിബി ഉപയോഗിച്ച് മണ്ണ് മാറ്റി. പൊലീസും സ്ഥലത്തെത്തി. മണ്ണിടിച്ചിലുണ്ടായതോടെ വിനോദ സഞ്ചാര കേന്ദ്രമായ വയലടയിലേക്കുള്ള ഗതാഗതം താല്ക്കാലികമായി നിര്ത്തി. മണ്ണിടിച്ചില് ഭീഷണിയുള്ളതിനാല് പ്രദേശത്തെ ആറ് കുടുംബങ്ങളെ മാറ്റിപ്പാര്പ്പിച്ചു. അപകട വിവരമറിഞ്ഞ് പനങ്ങാട് പഞ്ചായത്ത് പ്രസിഡന്റ് വി എം കുട്ടികൃഷ്ണന്, ബ്ലോക്ക് പഞ്ചായത്ത് പ്രസിഡന്റ് വി കെ അനിത, മെമ്ബര് ദിലീപ് കുമാര്, കെ പി സഹീര്, റവന്യൂ അധികൃതര് എന്നിവര് സ്ഥലം സന്ദര്ശിച്ചു. മലയോരത്തിന്റെ താഴ്വാരത്തില് പാലംതല, ആനക്കുണ്ടുങ്ങല് എന്നിവടങ്ങളിലും വെള്ളം കയറി. തലയാട് കാവുമ്ബുറത്തും മണ്ണിടിച്ചിലില് വീടിന് കേടുപറ്റി. കുന്ദീപ്പറമ്ബില് അഷറഫിന്റെ ഓട്മേഞ്ഞ വീട് മണ്ണ് ഒലിച്ചുവന്ന് മൂടി. വീടിന് വിള്ളലുണ്ടായിട്ടുണ്ട്. മണ്ണിടിഞ്ഞുവീണ് വീട് ഭാഗികമായി തകര്ന്നു പേരാമ്ബ്ര ചൊവ്വാഴ്ചത്തെ കനത്ത മഴയില് വാല്യക്കോട് ആലക്കാട്ട് മീത്തല് രവീന്ദ്രന്റെ വീടിന് മുകളില് മണ്ണും കല്ലും ഇടിഞ്ഞുവീണ് വീട് ഭാഗികമായി തകര്ന്നു. ചൊവ്വാഴ്ച വൈകിട്ട് പെയ്ത കനത്ത മഴയില് ചങ്ങരോത്ത് പഞ്ചായത്ത് കന്നാട്ടിയിലെ മൂരികുന്നുമ്മല് ചെക്കോട്ടിയുടെ വീടിനുമേല് മണ്ണിടിഞ്ഞുവീണു. ചുവരിന് തകരാര് സംഭവിച്ചു. മണ്കട്ടകൊണ്ട് നിര്മിച്ച വീടിന്റെ മുകള്ഭാഗം താര്പ്പായ ഇട്ടതാണ്. നിരവധികാലമായി വീടിന് അപേക്ഷനല്കി കാത്തിരിക്കയാണ് കുടുംബം. ലൈഫില് വീണ്ടും അപേക്ഷ നല്കിയിട്ടുണ്ട്. മിന്നലില് വീട് ഭാഗികമായി തകര്ന്നു പേരാമ്ബ്ര മിന്നലേറ്റ് വീട് തകര്ന്നു. സൈനികന് ആവളയിലെ താഴെപാലക്കൂല് ശ്രീജിത്തിന്റെ വീടിന്റെ പിറകുവശത്തെ ചുമര് വിണ്ടുകീറുകയും ഗ്ലാസുകള് തകരുകയുംചെയ്തു. ചൊവ്വാഴ്ച വൈകിട്ടാണ് ശക്തമായ മഴയും ഇടിമിന്നലുമുണ്ടായത്. വൈദ്യുതി മീറ്റര് പൂര്ണമായും നശിച്ചു. വയറിങ്ങിനും കേടുപാട് സംഭവിച്ചു. കൂരാച്ചുണ്ടില് വീടുകളില് വെള്ളം കയറി വ്യാപക നാശം ബാലുശേരി മലയോര മേഖലയില് കനത്ത മഴയില് വ്യാപക നാശം. കൂരാച്ചുണ്ട് പഞ്ചായത്തിലെ വട്ടച്ചിറ മലഭാഗത്ത് ഉണ്ടായ മലവെള്ളപ്പാച്ചിലില് അത്യോടി തോട്ടില് ജലനിരപ്പുയര്ന്നു. മണ്ണുപൊയില് ഭാഗത്ത് താമസിക്കുന്ന സുബൈദ പുതിയോട്ടില്, മജീദ് പാറയില്, പാറയില് ഹമീദ്, പുത്തൂര് പാത്തു, പരീദ് കോമച്ചാടത്ത് എന്നിവരുടെ വീടിനകത്ത് വെള്ളം കയറി. പന്ത്രണ്ടാം വാര്ഡിലെ പുളിക്കല് കോളനി കുടിവെള്ള പദ്ധതിയുടെ പമ്ബ്ഹൗസ് തകര്ന്നു. വൈദ്യുതി ബന്ധം പൂര്ണമായും നിലച്ചു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള്